Publication: Magyar Közlöny
Issue: MK-2001-3 (Year: 2001, Number: 3)
Era: 1990-2004
Section: A rádiózásról és televíziózásról szóló 1996. évi I. törvény
Paragraph Index: 68

2001. március 15-ig kell az Országos Rádió és Televízió Testülethez (1088 Budapest, Reviczky u. 5., postacím: 1461 Budapest, Pf. 59) eljuttatni. [Tekintettel azonban arra, hogy március 15-e munkaszüneti nap, kérjük, hogy lehetőség szerint 2001. március 14-ig juttassák el (postán vagy személyesen) jelentkezési lapjaikat.] A Testület a jelentkezési határidő lejártát követően a sorsolást megelőzően az ORTT honlapján közzéteszi a nyilvántartásba vett szervezetek listáját a három kuratórium szerinti megosztásban, az egyes alpontok szerinti csoportosításban, továbbá tájékoztat az esetleges sorsolások időpontjáról és helyszínéről. A Testület általi nyilvántartásba vételt, illetve az erről szóló írásbeli értesítést követően a sorsolás megkezdéséig az azonos csoportokba tartozó szervezetek egymás között megállapodhatnak arról, hogy 2001-ben melyikük élhet a delegálás jogával. E megállapodásnak azonos csoporton belül teljes körűnek kell lennie. Megállapodás hiányában a Testület sorsolással dönti el a delegálás jogát a Törvényben részletesen meghatározottak szerint. A sorsolás helyéről és időpontjáról a Testület a nyilvántartásba vett szervezeteket közvetlenül is értesíti, ezen felül közleményt fog megjelentetni. 2001/3. szám Felhívjuk a szervezetek figyelmét, hogy a Törvény szerint csak az a szervezet vehet részt a sorsoláson, amelynek a képviselője a sorsoláson jelen van. A képviselői jogosultságot a helyszínen igazolni kell. Jelentkezési lap (minta) a Magyar Rádió Közalapítvány, a Magyar Televízió Közalapítvány, illetve a Hungária Televízió Közalapítvány kuratóriumába (2001.)

Source: https://magyarkozlony.hu/hivatalos-lapok/cc00f40a6c11ffc8e895aa5023d93683fffffee2/dokumentumok/0a30eb6aa17d05745cb079c4e0bb16e2b56f9cf0/letoltes